text: Església de la Mare de Déu de les Neus - El Port de la Selva - Pobles de Catalunya
  Església de la Mare de Déu de les Neus (El Port de la Selva - Alt Empordà)
  Port de la Selva - Mare de Déu de les Neus (Foto: Pere Galí, 2007)
  Port de la Selva - Mare de Déu de les Neus - Crist de Kontos (Foto: Pere Galí, 2007)
  Port de la Selva - Panoràmica general amb l´església (Foto: Albert Esteves, 2011)
  Hi hagué un primer temple, construït entre 1722-41, sufragani de Sant Esteve, de Selva de Mar. Les primeres obres de la nova església se suposa que són del 1757, trenta anys abans de la concessió de la Carta Poble que independitzava política i administrativament el Port de la Selva, de la Selva de Mar. No obstant, en quant als temes del culte religiós no fou fins un segle i mig desprès, el 1929, en que es crea la parròquia de Santa Maria de les Neus, a la que pertanyien totes les esglésies del seu terme.
  Des del segle XVIII fins el 1936, l'església era rectangular, absis carrat i tres capelles laterals a cada costat.
  El 1944 el bisbe de Girona inaugurà la reconstrucció de la postguerra, i el 1962 es reinaugurà l'ampliació i modernització. Es va fer en forma de creu llatina. Les parets de l'Altar major són d'obra vista, en forma de trapezi i els braços de la creu amb pedra vista del país. De fora estant, s'aprecien perfectament la nau antiga i les ampliacions fetes.
  Les capelles laterals, que es conserven de l'església antiga, no tenen altars llevat d'una, encara que es conserven les imatges en pedestals. Destaca per la seva antiguitat la imatge de Sant Pere, d'estil gòtic de pedra policromada salvada de l'espoli del Monestir i que es data al S.XV. A les altres capelles hi ha la Mare de Déu de les Neus, patrona del Port de la Selva, una imatge de la Mare de Déu del Roser, i a la capella de la Mare de Déu del Carme, patrona dels pescadors, hi ha una preciosa col.lecció de beneiteres donada pel matrimoni Sagarra i Trias. A l'Altar Major, un Crist de ferro presideix el temple, obra de l'escultor de Cadaqués, Demetri Kontos.